SSC-র নতুন নিয়োগকে চ্যালেঞ্জ কলকাতা হাইকোর্টে, মামলা ফেরাল সুপ্রিম কোর্ট

কলকাতা: এসএসসি (SSC Recruitment) সব মামলা কলকাতা হাইকোর্টে (Calcutta High Court) ফিরিয়ে দিল সুপ্রিম কোর্ট (Supreme Court)।বুধবার এই নির্দেশ দিয়েছে বিচারপতি সঞ্জয় কুমার ও বিচারপতি অলোক আরাধের ডিভিশন বেঞ্চ। অযোগ্য, বিশেষ চাহিদাসম্পন্ন প্রার্থী, অতিরিক্ত ১০ নম্বর দেওয়া নিয়ে মামলা ও আরও যা ?যা মামলা রয়েছে, তা শুনবে কলকাতা হাইকোর্ট।

এদিন আদালতে আইনজীবী ফিরদৌস শামীম জানান, বহু অযোগ্য প্রার্থী তালিকায় নাম রয়েছে। এছাড়াও পূর্ব অভিজ্ঞতায় ১০ নম্বর পেয়েছে এমন অনেক প্রার্থী যারা শিক্ষকতা করেনি স্বাস্থ্য বিভাগে কাজ করেছে তাদেরকেও ১০ নম্বর দেওয়া হয়েছে। কল্যাণ বন্দ্যোপাধ্যায় বলেন, অযোগ্য প্রার্থী যাদের নাম রয়েছে তারা প্রতিবন্ধী। আদালতে নির্দেশিকাই আছে। বিচারপতি সঞ্জয় কুমার বলেন, অযোগ্যরা অযোগ্য হিসাবেই থাকবে। তারা প্রতিবন্ধী হোক বা যে কোন বিভাগেরই হোক তারা কোনও ভাবেই এই নিয়োগ প্রক্রিয়ায় অংশগ্রহণ করতে পারেনা। এসএসসি কর্তৃপক্ষ ২০১৬ এর রুলকে বাতিল করে নতুন রুল তৈরি করার ক্ষেত্রে আদালতের অনুমতি নিয়েছিল কি? নিরুত্তর থাকেন এসএসসি আইনজীবী।

আরও পড়ুন: SIR নিয়ে বিরাট মন্তব্য সুপ্রিম কোর্টের কী নির্দেশ? দেখুন এই ভিডিও

আদালতের নির্দেশ, পূর্ব অভিজ্ঞতায় দশ নম্বর পাওয়ার বিষয়টি সম্পূর্ণভাবে সিদ্ধান্ত গ্রহণ করবে কলকাতা হাইকোর্ট। এসএসসি নিয়োগ সংক্রান্ত যেকোনো অভিযোগের মামলার সিদ্ধান্ত নেবে কলকাতা হাইকোর্ট।
তাই সব মামলা কলকাতা হাইকোর্টে শুনানির জন্য ফিরিয়ে দেওয়া হল দেওয়া হল।

এসএসসি শিক্ষক নিয়োগের একাদশ-দ্বাদশ পরীক্ষার ফল প্রকাশের পর একাধিক মামলা হয় কলকাতা হাই কোর্ট ও সুপ্রিম কোর্টে। অযোগ্য, বিশেষ চাহিদাসম্পন্ন প্রার্থীর ইন্টারভিউতে ডাক পাওয়া নিয়ে প্রশ্ন ওঠে। সেই বিষয়ে এদিন সুপ্রিম কোর্ট সাফ জানিয়েছে, কোনও অযোগ্য প্রার্থীকে নিয়োগ করা যাবে না। পাশাপাশি এসএসসিকে ফের অযোগ্যদের তালিকা জনসমক্ষে আনার কথা বলেছে শীর্ষ আদালত। সেখানে সমস্ত তথ্য থাকতে হবে বলে জানিয়েছেন দুই বিচারপতি। কলকাতা হাইকোর্টে বিচারপতি অমৃতা সিনহার বেঞ্চে এই সংক্রান্ত একাধিক মামলা দায়ের হয়েছে ৷ আগামী ২৮ নভেম্বর সেই মামলাগুলির শুনানি হওয়ার কথা ৷

দেখুন ভিডিও